de venis avium. 



507 



sinistri colli lateris surgentem invenerunt. In quibus quidem avibus mi- 

 nime dubito, quin arteria haec omni venae iugulari sinistrae comes sit. 



§ 60. 



Gravis etiam diversitas respectu linninis venarum earum nobis 

 offertur. Quum quidem casus illos, in quibus in homine venae ce- 

 phalicae communes diversa praeditae inveniuntur crassitudine, insoli- 

 tos vocare soleamus, in avium classe conspicimus venarum earum 

 dextram plerumque ampliorem, quam sinistram. 



Quae luminis earum differentia, asymmetria supra descripta in 

 clecursu venarum inprimis cephalicarum anteriorum provocata, lon- 

 giore in ipsarum decursu adhuc eo augetur, quod Oesophagus et in- 

 gluvies tantopere dextrorsum retracti sanguinem suum ex maxima 

 parte ad truncum dextrum mittant (cf. Tab. XXXVIII. Fig.I). 



§ 61. 



Barkovius de crassitudine relativa et praesentia venarum iugu- 

 larium in avibus hasce tres regulas statuit *): 



I. In utroque colli latere exsistit vena iugularis una, altera alteri 

 aequalis ; aut 



II. in utroque latere una, quarum altera fortior est altera; aut 

 denique 



III. unum tantum latus est praeditum vena iugulari, alterum 

 nulla. 



Quum vero aves, in quibus observationes eae institutae sunt, non 

 sint nominatae, liceat egomet regulas eas observatis quum ab aliis 

 tum a me ipso factis suppleam. 



§ 62. 



Quod primum attinet ad regulam primam, adnotandum habeo, 

 eam luminis aequalitatem non nisi ad summam truncorum eorum 

 partem proprie valere, quum, ut iam supra ostendi, longiore in decursu 



*) Barkow 1. c. p. 191 et 192. 



